Udlejning af fælleshus:

REGLEMENT:

Huset kan kun lejes af haveforeningens Bakkevangs medlemmer. Lejeren skal være til stede under det afholdte arrangement. Lejeren har ansvaret for huset, dets inventar og omgivelser. Lejer har pligt til at erstatte evt. ødelagte genstande. Inventaret må ikke bruges udendørs. Tobaksrygning er ikke tilladt i foreningshuset.

Musik skal ophøre kl. 01.00 og lokalet skal senest forlades kl. 01.30. Af hensyn til naboerne til foreningshuset henstilles der til, at der ikke spilles musik for åbne døre, samt at der ikke er aktiviteter på arealerne omkring huset.

Henstillinger fra medlemmer af bestyrelsen skal øjeblikkeligt efterkommes.

Huset skal rengøres og afleveres i samme stand som ved modtagelsen.

PRAKTISKE OPLYSNINGER:

Følgende skal medbringes ved udlejningen: Håndklæder, håndsæbe, toiletpapir, køkkenrulle, viskestykker, karklude, opvaskemiddel.

Der forefindes service til 60 personer, gryder (ikke pander), komfur, køleskab, fryser samt industri-opvaskemaskine (brugsanvisning i køkkenet). HUSK at tømme den for vand efter endt brug.

Der er en varmepumpe i huset til brug i de kolde måneder eller som air condition i de varme måneder (brugsanvisning i køkkenet)

Nøglen til huset modtages senest kl.17.00 dagen før arrangementet. Og afleveres i postkassen ved kontoret efter endt rengøring og senest kl.15.00 efterfølgende dag.

Huset koster 800 kr. at leje. Dette betales forud ved underskrivning af lejekontrakten enten i AL bank på konto: 5394 0362776 eller på mobilepay 156725.

LEJEKONTRAKT:

Undertegnede har lejet foreningshuset H/F Bakkevang dato:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fulde navn og havenummer:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mail adresse og tlf. nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift lejer : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift for H/F Bakkevang:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_